text: Tysk trafikminister: Kun vejskat på motorveje
  30 oktober 2014 kl. 08.02
  Det omstridte lovforslag om vejskat i Tyskland for personbiler bliver fremsat i dag torsdag - uden vejskat på andre veje end motorvejene.
  Den kontroversielle vejafgift ser nu ud til at blive voldsomt lempet her kort før præsentationen af lovforslaget i dag torsdag.
  Modstanden af vejafgiften har især været stor i grænseområderne. Her ser mange vejafgiften som en kraftig ulempe for pendlere og turister. Men:
  - Nu er vejafgiften på alle by-, amt-, stats- og føderale veje taget af bordet, siger de to delstatspolitikere Armin Laschet (NRW) og Julia Klöckner (Rheinland-Pfalz) onsdag til Flensborg Avis.
  Trafikministeriet havde regnet med indtægter fra vejafgiften på 600 mill. Euro om året (ca. 4,5 mia. kr.). Den indtægt vil nu blive halveret.
  